Hämeen Naisvoimistelijat

Hämeen Naisvoimistelijat ry (HNV) on vuonna 1928 perustettu tamperelainen liikuntaseura, joka on Suomen Voimisteluliiton jäsenseura.

Historia 
Seuran perustamiskokous pidettiin 14. syyskuuta 1928 Tampereella, Huhtimäen tyttökoululla (nyk. Tammerkosken lukio). Seuran nimeksi päätettiin Hämeen Naisvoimistelijat. Tarkoitukseksi kirjattiin ”herättää paikkakunnan naisten keskuudessa harrastusta liikuntakasvatuksen eri toimintamuotoihin, kuten voimisteluun, urheiluun, leikkiin y.m. sekä niiden avulla kehittää jäsentensä ruumiin ja sielun voimia”. Seura päätti järjestää jäsenilleen harjoituksia, kokouksia, illanviettoja, voimistelunäytöksiä, juhlia ja iltamia. Perustettiin myös illanistujaisten ohjelmaksi ompeluseura. Voimisteluharjoitukset päätettiin aloittaa heti perjantaina 28. syyskuuta 1928. Seuran oma, käsinkirjoitettu sanomalehti sai nimekseen H.N.V:n Sielu.

Hämeen Naisvoimistelijoiden Uskollisuuden Kilta on Suomen toiseksi vanhin voimistelijoiden kilta. Se perustettiin vuonna 1951. Kiltalaiset osoittavat toiminnallaan uskollisuutta pääseuralle.

Toiminta 
Seura järjestää erilaisia jumppia, muun muassa muokkausta, tanssillista jumppaa ja joogaa. Aikuisille sekä lapsille ja perheille. Kesällä HNV pitää puistojumppia. Seura liikuttaa viikoittain noin viittäsataa jumppaajaa.

Lähteet

Aiheesta muualla 
 Seuran kotisivut

Suomalaiset voimisteluseurat
Tamperelaiset urheiluseurat